Dodetal op paaie styg tot meer as 800Foto: ER24 ŉ Woordvoerder, Ashref Ismail, sê die padverkeersbestuurskorporasie kyk hoeveel mense gedurende die tydperk 1 Desember tot 11 Januarie op die land se paaie sterf. ŉ Woordvoerder van ER24, Vanessa Jackson, sê sestien mense is Kersnaweek op die land se paaie dood. Sy sê ER24 het nagenoeg 200 ongelukstonele bygewoon. Jackson sê twee mense, waaronder ŉ 4-jarige kind, is Saterdagaand dood en 13 ander beseer nadat ŉ taxi teen ŉ versperring gebots het by die Jan Smuts-afrit op die M1 in Johannesburg. In Kempton Park is ŉ vrou dood in ŉ trompop-botsing. In Randburg is twee mans dood en nog twee ernstig beseer in ŉ botsing by die Lion Park-kruising. Twee mense, insluitend ŉ kind, is Saterdagoggend dood en nog drie mense is ernstig beseer na twee motors reg van voor gebots het in die Schoemanskloof-pas naby Nelspruit.